થર્મોકોલના મખર 1,200 રૂપિયાથી શરૂ થાય છે તો પ્લાયવુડ અને પૂઠાના મખર ત્રણ હજાર રૂપિયાથી શરૂ થાય છે. થર્મોકોલના મખરની તુલનામાં પર્યાવરણલક્ષી મખરનું પ્રમાણ માંડ એકથી બે ટકા છે. પર્યાવરણલક્ષી મખર વિશે પૃચ્છા કરતાં આગળ કાગળના થર્મોકોલ મળશે એવો જવાબ મળે છે અથવા પ્રશ્ન તરફ દુર્લક્ષ કરાય છે. કાર્યવાહીના ડરે તેઓ ફોટો પાડવા દેતા નથી. આકર્ષક રંગે રંગેલા મખર લેવા માટે લોકો પણ ઉમટી રહ્યા છે. થર્મોકોલ પર પ્રતિબંધ હોવા છતાં આ મખર શા માટે લઈ રહ્યા છો એવા પ્રશ્નના જવાબમાં ગ્રાહકો સામો પ્રશ્ન પૂછતા હતા કે પ્રતિબંધ હોત તો આવી રીતે ખુલ્લામાં મખર વેચાવા મૂક્યા હોત કે? ઉપરાંત થર્મોકોલના મખર સાથે બજારમાં પ્લાસ્ટિકના ફૂલ અને માળા પણ મોટા પ્રમાણમાં વેચાઈ રહ્યા છે. બજારમાં પર્યાવરણલક્ષી પર્યાય સરળતાથી ઉપલબ્ધ ન હોવાથી ગ્રાહકોએ ઉપલબ્ધ વિકલ્પમાંથી જ પસંદગી કરવાની રહે છે એવું દેખાઈ રહ્યું છે.